Divan Greyling (8 weeks)
Ons moet heel eerste begin met die bedanking aan Baby Love en veral vir Mandi Baard, ek dink nie ons sal ooit genoeg kan dankie sê nie!
Ons het vir Mandi genader so paar weke terug om ons kleine lyfie aan 'n beter roetine bloot te stel.
Ons is ouers van 'n eersteling, en soos ons dit gladnie verwag het nie was ons kleine lyfie colic. So met dit gesê moes ons hom elke keer aan die slaap maak (sis, wieg en wat ookal gewerk het) en ons het ure lank saam met hom in die kamer spandeer net om hom aan die slaap te kry.
Die dae was die ergste, hy wou niks weet van slaap deur die dag nie en dit het gevoel of hy permanent ongelukkig was en of ons nie uit geknip is vir ouerskap nie.
'n Engel, Mandi, het oor ons pad gekom en alles het verander.
Ek kan onthou dat ons na twee dae al 'n verskil in kleine lyfie se gedrag gesien het. Mandi was 'n wonderlike ondersteunings netwerk, sy het elke dag met my gekommunikeer en enige tyd as ek 'n vraag het of as ek voel dat ek nie iets reg doen nie was Mandi daar, sy het tot 3:00 in die oggend vir my emails gestuur, en saam het ons deur gedruk tot vandag toe nog.
Ons het nooit besef dat hy so gesmag het na 'n roetine soos Baby Love nie.
Ek het 'n baie gelukkige en baie gesonde baba nou, niemand hoef enigsins meer die stoeltjie te wieg of laaaaaaaang draaie in die huis rond loop om hom aan die slaap te kry nie.